
TINKUOTOJO MODULINĖ PROFESINIO MOKYMO PROGRAMA
______________________
(Programos pavadinimas)



Programos valstybinis kodas, išsilavinimo reikalavimai stojančiajam ir apimtis mokymosi kreditais:
T32073235 – programa, skirta tęstiniam profesiniam mokymui, asmenims, turintiems pagrindinį išsilavinimą, 30 mokymosi kreditų

Kvalifikacijos pavadinimas – tinkuotojas

Kvalifikacijos lygis pagal Lietuvos kvalifikacijų sandarą (LTKS) – III

1. PROGRAMOS APIBŪDINIMAS

Programos paskirtis. Tinkuotojo modulinė profesinio mokymo programa skirta kvalifikuotam tinkuotojui parengti, kuris gebėtų vadovaujant aukštesnės kvalifikacijos darbuotojui ir jam prižiūrint darbų kokybę, savarankiškai vykdyti tinkuotojo bendrąsias veiklas statybos objekte, tinkuoti statinio konstrukcijas rankiniais įrankiais ir mechanizuotu būdu, remontuoti tinką, taikant tvarios statybos ir žiedinės ekonomikos principus.

Būsimo darbo specifika. Asmuo, įgijęs tinkuotojo kvalifikaciją, galės dirbti statybos, apdailos ir renovacijos įmonėse, statybos rangos bei subrangos organizacijose arba vykdyti individualią veiklą. Tinkuotojas dirba statybos, renovacijos ir pastatų atnaujinimo projektuose, vykdydamas vidaus ir išorės konstrukcijų tinkavimo, dekoratyvinio tinkavimo bei tinko remonto darbus, naudodamas rankinius ir mechanizuotus įrankius bei įrangą, skaitmeninius brėžinius ir statinio informacinį modelį (BIM).
Tipinės darbo sąlygos: dirbama pastatų patalpose ir lauke, su aplinkai ir žmogui agresyviomis medžiagomis, tenka dirbti dideliame aukštyje. Dėl darbų specifikos darbuotojas privalo dėvėti specialią aprangą, skirtą apsaugai nuo dulkių, mechaninių pažeidimų ir kenksmingų cheminių medžiagų.
Tipinės darbo priemonės: asmens apsaugos ir saugaus darbo priemonės, skiedinio paruošimo įranga: rankiniai ir mechanizuoti skiedinio maišytuvai, tinkavimo agregatai, skiedinio padavimo ir purškimo sistemos; paviršių apdorojimo įrankiai: kampų formavimo kampainiai ir profiliai, dekoratyvinio tinko faktūros formavimo įrankiai ir inventorius; paviršiaus valymo, drėkinimo, gruntavimo, lyginimo, šlifavimo bei vibracinio lyginimo įrankiai, matavimo ir kokybės tikrinimo prietaisai: liniuotės, kampainiai, lazeriniai nivelyrai; tinkavimo priemonės, tinko užkrėtimo, išlyginimo, užtrynimo įrankiai, tinko medžiagos, paaukštinimo ir kitos priemonės.
Tinkuotojas savo veikloje vadovaujasi darbuotojų saugos ir sveikatos, ergonomikos, darbo higienos, priešgaisrinės saugos, elektrosaugos, aplinkosaugos, tvarios statybos ir žiedinės ekonomikos principais. Jis geba naudoti šiuolaikines medžiagas, technologijas ir įrangą, taikyti efektyvaus energijos, vandens ir kitų išteklių naudojimo bei atliekų mažinimo metodus. Tinkuotojas turi išmanyti apie sujungimų rūšis, konstrukcijų ir pastatų pastovumo užtikrinimo principus.
Darbuotojui svarbios šios asmeninės savybės: kruopštumas, dėmesio koncentracija, kūno koordinacija, fizinė ištvermė, gebėjimas dirbti komandoje. Jo veiklos priežiūra apsiriboja atlikto darbo kokybės kontrole. Tinkuotojas geba planuoti savo veiklą pagal pateiktas užduotis, naudodamasis aukštesnės kvalifikacijos darbuotojo pagalba, prisitaikyti prie veiklos būdų, medžiagų ir priemonių įvairovės, atlieka įvairius veiklos veiksmus ir operacijas, pritaikydamas žinomus ir išbandytus sprendimus, naudodamasis brėžiniais ar statinio informaciniu modeliu, specifikacijomis ir žodine informacija.
Tinkuotojas geba planuoti savo veiklą pagal pateiktas užduotis, naudodamasis aukštesnės kvalifikacijos darbuotojo pagalba, prisitaikyti prie veiklos būdų, medžiagų ir priemonių įvairovės, atlieka įvairius veiklos veiksmus ir operacijas, pritaikydamas žinomus ir išbandytus sprendimus, naudodamasis brėžiniais ar statinio informaciniu modeliu, specifikacijomis ir žodine informacija. Įgiję šią kvalifikaciją asmenys galės dirbti statybos įmonėse.
Darbuotojui privalu atlikti sveikatos profilaktinį patikrinimą ir turėti galiojančią asmens medicininę knygelę arba privalomojo sveikatos patikrinimo medicininę pažymą.

[bookmark: _Toc487033700]2. PROGRAMOS PARAMETRAI

	Valstybinis kodas
	Modulio pavadinimas
	LTKS lygis
	Apimtis mokymosi kreditais
	Kompetencijos
	Kompetencijų pasiekimą iliustruojantys mokymosi rezultatai

	Įvadinis modulis*

	Bendrieji moduliai*

	Kvalifikaciją sudarančioms kompetencijoms įgyti skirti moduliai (iš viso 25 mokymosi kreditai)

	Privalomieji (iš viso 25 mokymosi kreditai)

	307323300
	Tinkuotojo bendrųjų veiklų statybos objekte vykdymas
	III
	5
	Paruošti tinkuotojo darbo vietą.
	Apibūdinti tinkuotojo asmenines ir kolektyvines apsaugos priemones, darbuotojų saugos ir sveikatos, priešgaisrinės saugos, aplinkosaugos reikalavimus.
Apibūdinti statinių esminius reikalavimus, pastatų energinio naudingumo klases bei statybinių medžiagų rūšis, savybes ir paskirtį.
Paruošti tinkavimo įrangą, įrankius ir priemones darbui, laikantis gamintojo instrukcijų.
Sandėliuoti tinkavimo darbams reikalingas medžiagas, gaminius ir įrangą pagal gamintojo reikalavimus, laikantis tvaraus sandėliavimo principų.
Paruošti tinkuotojo darbo vietą pagal darbuotojų saugos reikalavimus, ergonomikos principus.

	
	
	
	
	Saugiai dirbti statybos objekte.
	Paaiškinti pavojingus ir kenksmingus rizikos veiksnius statybos objekte.
Parengti mechanizuotus įrankius saugiam darbui, įrengiant ir įvertinant kolektyvines apsaugos priemones.
Parinkti asmenines apsaugos priemones pagal atliekamą darbą.

	
	
	
	
	Montuoti paaukštinimo įrangą.
	Apibūdinti saugaus darbo aukštyje reikalavimus.
Montuoti ir išardyti paaukštinimo įrangą, laikantis technologinių ir saugos reikalavimų.
Patikrinti sumontuotos paaukštinimo įrangos stabilumą ir saugą.

	
	
	
	
	Naudoti statinio informacinį modelį ir darbų vykdymo dokumentaciją.
	Paaiškinti statinio informacinio modelio (BIM) paskirtį tinkavimo darbams.
Skaityti statinio skaitmeninio modelio brėžinius IFC ir BCF formatais.
Naviguoti skaitmeniniame modelyje, atliekant informacijos paiešką ir matavimus.
Skaityti 2D ir 3D statinio brėžinius bei projekto specifikacijas, nustatant tinkuojamus paviršius.
Rasti reikiamą informaciją statinio dokumentacijoje skirtą tinkavimui.

	
	
	
	
	Taikyti tvarios statybos pagrindinius principus.
	Apibūdinti tvarios statybos ir žaliosios transformacijos principus bei jų taikymo svarbą tinkavimo darbuose.
Taikyti energijos, vandens ir kitų išteklių taupaus naudojimo bei atliekų mažinimo būdus.
Parinkti aplinkai draugiškus statybos produktus ir pagalbines medžiagas.
Vadovautis žiedinės ekonomikos principais tinkuojant.

	307323301
	Statinio konstrukcijų tinkavimas rankiniais įrankiais
	III
	10
	Paruošti skiedinius ir statinio konstrukcijų paviršius tinkavimo darbams.
	Apibūdinti tinkavimo skiedinių rūšis ir jų paskirtį paprastam bei dekoratyviniam tinkui.
Apibūdinti statinio konstrukcijų paviršių paruošimo tinkavimui reikalavimus.
Paruošti statinio konstrukcijų paviršius tinkavimui, laikantis technologinių reikalavimų.
Paruošti tinkavimo skiedinius, atsižvelgiant į paviršiaus tipą ir darbų pobūdį.

	
	
	
	
	Tinkuoti statinio konstrukcijas paprastais skiediniais rankiniu būdu.
	Apibūdinti paprasto tinko rūšis ir tinko sluoksnius pagal paviršiaus tipą ir paskirtį.
Paruošti paprastą tinką pagal technologinius reikalavimus.
Tinkuoti statinio vidaus ir išorės paviršius paprastais skiediniais rankiniu būdu.

	
	
	
	
	Dengti statinio konstrukcijas dekoratyviniu tinku rankiniu būdu.
	Apibūdinti dekoratyvinio tinko rūšis ir jų paskirtį pagal paviršiaus tipą bei eksploatavimo sąlygas.
Paruošti dekoratyvinį tinką, laikantis technologinio proceso.
Paruošti vidaus ir išorės paviršius dekoratyviniam tinkavimui pagal technologinius reikalavimus.
Tinkuoti statinio vidines ir išorines konstrukcijas dekoratyviniu tinku, formuojant įvairias faktūras.

	307323302
	Statinio konstrukcijų tinkavimas mechanizuotu būdu ir tinko remontas
	III
	10
	Tinkuoti statinio konstrukcijas mechanizuotu būdu.
	Apibūdinti skiedinio paruošimo, padavimo, užpurškimo, tinko užtrynimo įrangą.
Paruošti tinkavimo įrangą darbui, atliekant smulkų jos remontą laikantis gamintojo instrukcijų.
Tinkuoti statinio vidaus ir išorės paviršius mechanizuotu būdu pagal projekto reikalavimus.
Dengti paprastu ir dekoratyviniu tinku mechanizuotu būdu pagal technologijas.

	
	
	
	
	Remontuoti paprastą tinką.
	Apibūdinti paprasto tinko defektus ir jų atsiradimo priežastis.
Paruošti pagrindą tinko remontui, nustatant pažeistas vietas.
Parinkti medžiagas tinko pataisymui pagal esamo sluoksnio sudėtį.
Remontuoti paprastą tinką, laikantis technologinių reikalavimų.

	Pasirenkamieji moduliai*

	Baigiamasis modulis (iš viso 5 mokymosi kreditai)

	3000002
	Įvadas į darbo rinką
	III
	5
	Formuoti darbinius įgūdžius realioje darbo vietoje.
	Susipažinti su būsimo darbo specifika ir darbo vieta.
Įvardyti asmenines integracijos į darbo rinką galimybes.
Demonstruoti realioje darbo vietoje įgytas kompetencijas.


* Šie moduliai vykdant tęstinį profesinį mokymą neįgyvendinami, o darbuotojų saugos ir sveikatos bei saugaus elgesio ekstremaliose situacijose mokymas integruojamas į kvalifikaciją sudarančioms kompetencijoms įgyti skirtus modulius.



3. REKOMENDUOJAMA MODULIŲ SEKA
	Valstybinis kodas
	Modulio pavadinimas
	LTKS lygis
	Apimtis mokymosi kreditais
	Asmens pasirengimo mokytis modulyje reikalavimai

	Įvadinis modulis*

	Bendrieji moduliai*

	Kvalifikaciją sudarančioms kompetencijoms įgyti skirti moduliai (iš viso 25 mokymosi kreditai)

	Privalomieji (iš viso 25 mokymosi kreditai)

	307323300
	Tinkuotojo bendrųjų veiklų statybos objekte vykdymas
	III
	5
	Netaikoma.

	307323301
	Statinio konstrukcijų tinkavimas rankiniais įrankiais
	III
	10
	Baigtas šis modulis:
Tinkuotojo bendrųjų veiklų statybos objekte vykdymas

	307323302
	Statinio konstrukcijų tinkavimas mechanizuotu būdu ir tinko remontas
	III
	10
	Baigti šie moduliai:
Tinkuotojo bendrųjų veiklų statybos objekte vykdymas
Statinio konstrukcijų tinkavimas rankiniais įrankiais

	Pasirenkamieji moduliai*

	Baigiamasis modulis (iš viso 5 mokymosi kreditai)

	3000002
	Įvadas į darbo rinką
	III
	5
	Baigti visi tinkuotojo kvalifikaciją sudarantys privalomieji moduliai.


* Šie moduliai vykdant tęstinį profesinį mokymą neįgyvendinami, o darbuotojų saugos ir sveikatos bei saugaus elgesio ekstremaliose situacijose mokymas integruojamas į kvalifikaciją sudarančioms kompetencijoms įgyti skirtus modulius.

· 

4. REKOMENDACIJOS DĖL PROFESINEI VEIKLAI REIKALINGŲ BENDRŲJŲ KOMPETENCIJŲ UGDYMO

	Bendrosios kompetencijos
	Bendrųjų kompetencijų pasiekimą iliustruojantys mokymosi rezultatai

	Raštingumo kompetencija
	Rašyti gyvenimo aprašymą, motyvacinį laišką, prašymą, ataskaitą, elektroninį laišką.
Taisyklingai vartoti profesinius terminus.

	Daugiakalbystės kompetencija
	Bendrauti profesine užsienio kalba darbinėje aplinkoje.
Rašyti gyvenimo aprašymą, motyvacinį laišką, prašymą, elektroninį laišką.
Įvardyti įrenginius, inventorių, priemones, medžiagas užsienio kalba.

	Matematinė kompetencija ir gamtos mokslų, technologijų ir inžinerijos kompetencija
	Naudotis naujausiomis technologijomis ir įranga apskaičiuojant atliktų darbų kiekį.
Apskaičiuoti darbams atlikti reikalingų medžiagų kiekį.
Apskaičiuoti atliktų darbų kiekį.

	Skaitmeninė kompetencija
	Atlikti informacijos paiešką internete.
Rinkti, apdoroti ir saugoti reikalingą darbui informaciją.
Naudotis kompiuterine skaičiuokle skaičiavimams atlikti.
Naudotis skaitmeniniu pastato projekto modeliu.
Naudoti skaitmeninius matavimo įrankius ir prietaisus.

	Asmeninė, socialinė ir mokymosi mokytis kompetencija
	Įsivertinti turimas žinias ir gebėjimus.
Pritaikyti turimas žinias ir gebėjimus dirbant individualiai ir grupėje.
Pasirengti asmeninį kompetencijų tobulinimo planą

	Pilietiškumo kompetencija
	Bendrauti su bendradarbiais, vadovais, užsakovais.
Dirbti grupėje, komandoje.
Spręsti psichologines krizines situacijas.
Gerbti save, kitus, savo šalį ir jos tradicijas.

	Verslumo kompetencija
	Suprasti įmonės veiklos koncepciją, verslo aplinką.
Dirbti savarankiškai, planuoti savo laiką.

	Kultūrinio sąmoningumo ir raiškos kompetencija
	Pažinti įvairių šalies regionų švenčių tradicijas ir papročius.
Pažinti įvairių šalių kultūrinius skirtumus.
Lavinti estetinį požiūrį į aplinką.





5. PROGRAMOS STRUKTŪRA, VYKDANT PIRMINĮ IR TĘSTINĮ PROFESINĮ MOKYMĄ

	Kvalifikacija – tinkuotojas, LTKS lygis III

	Programos, skirtos pirminiam profesiniam mokymui, struktūra
	Programos, skirtos tęstiniam profesiniam mokymui struktūra

	Įvadinis modulis (0 mokymosi kreditų)
-
	Įvadinis modulis (0 mokymosi kreditų)
-

	Bendrieji moduliai (0 mokymosi kreditų)
-
	Bendrieji moduliai (0 mokymosi kreditų)
-

	Kvalifikaciją sudarančioms kompetencijoms įgyti skirti moduliai (0 mokymosi kreditų)
-
	Kvalifikaciją sudarančioms kompetencijoms įgyti skirti moduliai (iš viso 25 mokymosi kreditai)
Bendrosios veiklos statybos objekte vykdymas (tinkuotojo), 5 mokymosi kreditai
Statinio konstrukcijų tinkavimas rankiniais įrankiais, 10 mokymosi kreditų
Statinio konstrukcijų tinkavimas mechanizuotu būdu ir tinko remontas, 10 mokymosi kreditų

	Pasirenkamieji moduliai (0 mokymosi kreditų)
-
	Pasirenkamieji moduliai (0 mokymosi kreditų)
-

	Baigiamasis modulis (0 mokymosi kreditų)
-
	Baigiamasis modulis (iš viso 5 mokymosi kreditai)
Įvadas į darbo rinką, 5 mokymosi kreditai



Pastabos
· Vykdant tęstinį profesinį mokymą asmens ankstesnio mokymosi pasiekimai įskaitomi švietimo ir mokslo ministro nustatyta tvarka.
· Tęstinio profesinio mokymo programos modulius gali vesti mokytojai, įgiję andragogikos žinių ir turintys tai pagrindžiantį dokumentą arba turintys neformaliojo suaugusiųjų švietimo patirties.
· Saugaus elgesio ekstremaliose situacijose modulį vedantis mokytojas turi būti baigęs civilinės saugos mokymus pagal Priešgaisrinės apsaugos ir gelbėjimo departamento direktoriaus patvirtintą mokymo programą ir turėti tai pagrindžiantį dokumentą.
· Tęstinio profesinio mokymo programose darbuotojų saugos ir sveikatos mokymas integruojamas į kvalifikaciją sudarančioms kompetencijoms įgyti skirtus modulius. Darbuotojų saugos ir sveikatos mokoma pagal Mokinių, besimokančių pagal pagrindinio profesinio mokymo programas, darbuotojų saugos ir sveikatos programos aprašą, patvirtintą Lietuvos Respublikos švietimo, mokslo ir sporto ministro 2005 m. rugsėjo 28 d. įsakymu Nr. ISAK-1953 „Dėl Mokinių, besimokančių pagal pagrindinio profesinio mokymo programas, darbuotojų saugos ir sveikatos programos aprašo patvirtinimo“. Darbuotojų saugos ir sveikatos mokymą vedantis mokytojas turi būti baigęs darbuotojų saugos ir sveikatos mokymus ir turėti tai pagrindžiantį dokumentą.
· Tęstinio profesinio mokymo programose saugaus elgesio ekstremaliose situacijose mokymas integruojamas pagal poreikį į kvalifikaciją sudarančioms kompetencijoms įgyti skirtus modulius.


6. PROGRAMOS MODULIŲ APRAŠAI

6.1. ĮVADINIS MODULIS

Nėra


6.2. KVALIFIKACIJĄ SUDARANČIOMS KOMPETENCIJOMS ĮGYTI SKIRTI MODULIAI

6.2.1. Privalomieji moduliai

Modulio pavadinimas – „Tinkuotojo bendrųjų veiklų statybos objekte vykdymas“
	Valstybinis kodas
	307323300

	Modulio LTKS lygis
	III

	Apimtis mokymosi kreditais
	5

	Asmens pasirengimo mokytis modulyje reikalavimai
	Netaikoma

	Kompetencijos
	Mokymosi rezultatai
	Rekomenduojamas turinys mokymosi rezultatams pasiekti

	1. Paruošti tinkuotojo darbo vietą.
	1.1. Apibūdinti tinkuotojo asmenines ir kolektyvines apsaugos priemones, darbuotojų saugos ir sveikatos, priešgaisrinės saugos, aplinkosaugos reikalavimus.
	Tema. Tinkuotojo saugos ir sveikatos reikalavimai statybos objekte
· Bendrieji tinkuotojo saugos ir sveikatos reikalavimai statybos objekte
· Asmeninės tinkuotojo apsaugos priemonės ir jų paskirtis
· Saugos ženklai statybos objekte
· Kolektyvinės tinkuotojo saugos priemonės statybos objekte ir jų paskirtis
Tema. Priešgaisrinė sauga, elektrosauga tinkuotojo darbo vietoje
· Elektrosaugos reikalavimai
· Priešgaisrinės saugos reikalavimai. Gaisro pavojų vertinimas ir apsaugos budų taikymas

	
	1.2. Apibūdinti statinių esminius reikalavimus, pastatų energinio naudingumo klases bei statybinių medžiagų rūšis, savybes ir paskirtį.
	Tema. Statinių paskirtis, kategorijos ir energinio naudingumo klasės
· Statinių klasifikacija pagal paskirtį ir kategorijas
· Esminiai statinių reikalavimai: mechaninis atsparumas, higiena, energinis efektyvumas, aplinkosauga
· Pastatų energinio naudingumo klasės ir jų įtaka medžiagų pasirinkimui
· Medžiagų savybių įtaka statinio energiniam efektyvumui ir ilgaamžiškumui
Tema. Statybinių medžiagų klasifikacija, gaminių rūšys, jų paskirtis
· Statybinių medžiagų klasifikacija pagal sudėtį, paskirtį
· Statybinių gaminių rūšys ir jų paskirtis
Tema. Statybinių medžiagų savybės
· Statybinių medžiagų fizinės savybės
· Statybinių medžiagų mechaninės savybės
· Statybinių medžiagų cheminės savybės
· Statybinių medžiagų technologinės savybės
Tema. Rišamosios medžiagos
· Rišamųjų medžiagų klasifikacija pagal paskirtį
· Tinkavimo mišinių rišamosios medžiagos, jų savybės
Tema. Keraminiai gaminiai
· Statybinės keramikos žaliava ir klasifikacija pagal paskirtį
· Keraminių apdailos medžiagų charakteristika
Tema. Užpildai
· Užpildų klasifikacija pagal paskirtį
· Tinkavimo mišinių užpildai, jų savybės
Tema. Garso ir termoizoliacinės medžiagos, jų tvirtinimo priemonės
· Garso ir termoizoliacinių medžiagų paskirtis, rūšys
· Garso ir termoizoliacinių medžiagų, naudojamų apdailos darbams savybės
· Garso ir termoizoliacinių medžiagų tvirtinimo priemonės
Tema. Hidroizoliacinės medžiagos
· Statinio hidroizoliacinių medžiagų paskirtis, klasifikacija
· Hidroizoliacinių medžiagų, naudojamų apdailos darbams savybės
Tema. Gamtiniai ir dirbtiniai akmenys
· Gamtinių akmenų rūšys, savybės, paskirtis
· Dirbtiniai akmenys, jų savybės, paskirtis
Tema. Metalai ir jų gaminiai
· Metalai, jų savybės
· Metalo gaminiai, rūšys, panaudojimas
Tema. Mediena ir jos gaminiai
· Mediena, jos rūšys, savybės
· Medienos gaminiai, jų paskirtis

	
	1.3. Paruošti tinkavimo įrangą, įrankius ir priemones darbui, laikantis gamintojo instrukcijų.
	Tema. Tinkuotojo įrankiai, priemonės, inventorius apdailos darbams
· Tinkavimo įrankiai, priemonės, inventorius, jų paskirtis ir paruošimas darbui
· Tinkavimo įrankių priežiūra
Tema. Tinkavimo įrangos ir mechanizmų paruošimas bei techninė priežiūra
· Mechanizuotos įrangos (tinkavimo agregatų, maišytuvų, purkštuvų) veikimo principai ir paruošimo darbui tvarka
· Įrangos techninės būklės tikrinimas prieš darbą ir po jo
· Saugus įrangos prijungimas prie elektros ir oro sistemų
· Kasdienė priežiūra ir smulkūs remonto darbai, užtikrinant įrangos ilgaamžiškumą

	
	1.4. Sandėliuoti tinkavimo darbams reikalingas medžiagas, gaminius ir įrangą pagal gamintojo reikalavimus, laikantis tvaraus sandėliavimo principų.
	Tema. Statybinių medžiagų, gaminių, įrangos laikymas statybvietėje
· Dažniausiai pasitaikančios tinkavimo medžiagų sugadinimo priežastys
· Tinkavimo darbams skirtų medžiagų, gaminių ir įrangos sandėliavimas, laikantis gamintojo reikalavimų ir nepažeidžiant jų kokybės
· Saugaus krovinių perkėlimo rankomis reikalavimai
Tema. Tvaraus sandėliavimo ir išteklių naudojimo principai
· Sandėliavimo erdvės ir energijos taupus panaudojimas
· Medžiagų apsauga nuo sugadinimo ir per didelio energijos vartojimo
· Taršos prevencinės priemonės sandėliavimo metu
· Atliekų mažinimas ir antrinių žaliavų panaudojimas statybvietėje

	
	1.5. Paruošti tinkuotojo darbo vietą pagal darbuotojų saugos reikalavimus, ergonomikos principus.
	Tema. Tinkuotojo darbo vieta
· Darbuotojų saugos reikalavimai tinkuotojo darbo vietai
· Ergonomikos principai ruošiant tinkuotojo darbo vietą
· Darbo vietos konkrečiam tinkuotojo technologiniam procesui atlikti paruošimas
Tema. Medžiagų išdėstymas tinkuotojo darbo zonoje
· Ergonomikos principai medžiagų išdėstymui tinkuotojo darbo zonoje
· Apdailos medžiagų išdėstymas tinkuotojo darbo zonoje pagal ergonomikos reikalavimus
Tema. Tinkuotojo darbo vietos sutvarkymas
· Tinkuotojo darbo įrangos sutvarkymas, baigus darbus
· Tinkavimo medžiagų sutvarkymas
· Tinkavimo medžiagų atliekų rūšiavimas ir utilizavimas

	2. Saugiai dirbti statybos objekte.
	2.1. Paaiškinti pavojingus ir kenksmingus rizikos veiksnius statybos objekte.
	Tema. Pavojingi rizikos veiksniai statybos aplinkoje
· Pavojingų ir kenksmingų veiksnių rūšys
· Rizikos veiksnių įtaka darbuotojų sveikata
Tema. Rizikos veiksnių valdymas
· Rizikos vertinimo ir mažinimo principai
· Prevencinės priemonės darbo vietoje
· Profesinės ligos. Prevencija.

	
	2.2. Parengti mechanizuotus įrankius saugiam darbui, įrengiant ir įvertinant kolektyvines apsaugos priemones.
	Tema. Įrankių ir įrangos saugaus naudojimo bendrieji principai
· Rankinių ir mechanizuotų įrankių keliami pavojai (mechaniniai, vibraciniai, triukšmo, slydimo, elektriniai) ir jų prevencija
· Bendrieji saugaus visų tipų įrankių naudojimo reikalavimai ir darbuotojo atsakomybė
Tema. Darbo vietos organizavimo ir ergonomikos principai naudojant įvairius įrankius
· Įrankių, priemonių, kabelių ir žarnų išdėstymo reikalavimai, užtikrinant saugią ir tvarkingą darbo vietą
· Ergonomiškos kūno padėtys ir fizinės apkrovos mažinimo principai dirbant su rankiniais ir mechanizuotais įrankiais
Tema. Kolektyvinių apsaugos priemonių įrengimas ir veikimo įvertinimas
· Kolektyvinių apsaugos priemonių (apsauginiai aptvarai, turėklai, užtvarai, apsauginiai skydai) paskirtis ir parinkimo principai dirbant su mechanizuotais įrankiais
· Kolektyvinių apsaugos priemonių montavimo, tvirtinimo ir veikimo patikrinimas prieš darbo pradžią
· Gaisro kilimo pavojaus vertinimas ir apsaugos būdų taikymas

	
	2.3. Parinkti asmenines apsaugos priemones pagal atliekamą darbą.
	Tema. Asmeninių apsaugos priemonių rūšys ir jų parinkimo principai
· Skirtingos asmeninės apsaugos priemonių grupės ir jų paskirtis
· Asmeninių apsaugos priemonių parinkimas atsižvelgiant į darbo aplinkos pavojus ir atliekamą veiklą
Tema. Asmeninių apsaugos priemonių naudojimo ir priežiūros principai
· Asmeninių apsaugos priemonių tinkamas dėvėjimas ir naudojimo taisyklės
· Asmeninių apsaugos priemonių priežiūra, laikymas ir tinkamumo tikrinimas prieš darbą

	3. Montuoti paaukštinimo įrangą.
	3.1. Apibūdinti saugaus darbo aukštyje reikalavimus.
	Tema. Paaukštinimo įrangos atramų ir pagrindo sauga dirbant aukštyje
· Pavojingi pagrindo tipai (gruntas, laisvi paviršiai, nuolydžiai, šlapios zonos) ir jų saugus paruošimas
· Apsauga nuo pagrindo slinkimo, nusėdimo ar deformacijos
Tema. Apkrovų ir leistinų svorių reikalavimai paaukštinimo įrangai
· Leistinos vertikalios ir horizontalios apkrovos paaukštinimo įrangai
· Dažniausios apkrovų viršijimo situacijos ir jų prevencija
· Įrangos stabilumo užtikrinimas, atsižvelgiant į įrankių, medžiagų ir darbuotojo svorį
· Krovinio paskirstymo ir darbo vietos organizavimo principai aukštyje

	
	3.2. Montuoti ir išardyti paaukštinimo įrangą, laikantis technologinių ir saugos reikalavimų.
	Tema. Paaukštinimo įrangos rūšys ir techninės savybės
· Paaukštinimo įrangos klasifikacija pagal konstrukciją, medžiagas ir paskirtį
· Sisteminių pastolių, kopėčių, darbo staliukų konstrukciniai elementai
· Maksimalios apkrovos, leistini aukščiai ir konstrukcijų standumo reikalavimai
· Paaukštinimo įrangos žymėjimas ir techninių dokumentų paskirtis
Tema. Paaukštinimo įrangos montavimo technologija
· Pagrindo paruošimas ir įvertinimas prieš montavimą
· Pastolių montavimo seka pagal instrukciją
· Kopėčių ir staliukų saugaus pastatymo ir tvirtinimo reikalavimai
· Montavimo tikrinimo taškai: vertikalumas, horizontalumas, tvirtinimo mazgai
Tema. Paaukštinimo įrangos stabilumo ir tvirtinimo užtikrinimas
· Konstrukcijos stabilumo priemonės: atramos, įstrižainės, turėklai, bortai
· Įrangos tvirtinimo prie statinio būdai (inkarai, laikikliai, jungtys)
· Apkrovų paskirstymas ir įrangos stabilumo vertinimas
· Pavojų nustatymas ir prevencija (vėjo apkrova, vibracijos, nelygus pagrindas)
Tema. Paaukštinimo įrangos išardymas ir paruošimas transportavimui
· Išardymo eiga laikantis saugos reikalavimų
· Elementų nuėmimo seka ir žymėjimas
· Konstrukcijos būklės įvertinimas prieš sandėliavimą
· Įrangos transportavimo ir sandėliavimo principai

	
	3.3. Patikrinti sumontuotos paaukštinimo įrangos stabilumą ir saugą.
	Tema. Paaukštinimo įrangos stabilumo patikra
· Pastolių, kopėčių, staliukų ir kitos paaukštinimo įrangos stabilumo vertinimo kriterijai
· Atramų, sujungimų, tvirtinimo elementų ir paviršiaus laikomosios gebos tikrinimas
· Pagrindo, atraminių paviršių ir įrangos padėties vertinimas pagal saugos reikalavimus
· Slenkančių, siūbuojančių ar deformuotų konstrukcijų atpažinimas
Tema. Darbo vietos saugos įvertinimas prieš darbų pradžią
· Apsauginių elementų (turėklų, bortelių, tinklų) būklės patikrinimas
· Patekimo į paaukštinimo įrangą (kopėčių, praėjimų) saugos tikrinimas
· Pavojingų zonų įvertinimas ir pašalinimas (atsikišusių elementų, nelygių paviršių, elektros laidų)
· Įrangos koregavimo veiksmai nustačius nestabilumą ar kitus pažeidimus

	4. Naudoti statinio informacinį modelį ir darbų vykdymo dokumentaciją.
	4.1. Paaiškinti statinio informacinio modelio (BIM) paskirtį tinkavimo darbams.
	Tema. Statinio informacinio modelio (BIM) samprata ir paskirtis
· BIM esmė ir paskirtis statybos procesuose
· BIM taikymo nauda tinkuotojo darbe: tikslesnis kiekio nustatymas, klaidų prevencija, darbo planavimas
· BIM duomenų ryšys su projekto brėžiniais ir specifikacijomis
Tema. BIM naudojimas tinkavimo darbų organizavime
· Informacijos gavimas iš BIM modelio: sluoksnių storis, paviršių plotai, darbo apimtys
· Skaitmeninio modelio naudojimas medžiagų planavimui ir darbo eigos sekimui
· BIM technologijų vaidmuo tvarioje ir efektyvioje statyboje

	
	4.2. Skaityti statinio skaitmeninio modelio brėžinius IFC ir BCF formatais.
	Tema. Skaitmeninių modelių IFC ir BCF formatų paskirtis
· IFC ir BCF formatų samprata, skirtumai ir taikymo galimybės statybos procese
· IFC modelio struktūra: sluoksniai, elementai, savybės, detalumo lygiai
· BCF formato paskirtis pastaboms, komentarams ir pakeitimams modelyje perduoti
Tema. IFC ir BCF peržiūros programų naudojimas tinkavimo darbams
· Modelio atidarymas, sluoksnių peržiūra, navigacija, pjūvių formavimas
· Informacijos paieška, matavimai (ilgio, ploto), filtravimas ir komentarų skaitymas
· Informacijos ir vaizdų išsaugojimas, reikalingų tinkavimo darbų planavimui

	
	4.3. Naviguoti skaitmeniniame modelyje, atliekant informacijos paiešką ir matavimus.
	Tema. Navigavimas skaitmeniniame modelyje
· Modelio peržiūros valdymas: mastelio keitimas, pasukimas, priartinimas, sluoksnių įjungimas ir išjungimas
· Konstrukcinių elementų (sienų, lubų, angokraščių) paieška ir identifikavimas modelyje
· Skirtingų vaizdų (pjūvių, planų, 3D perspektyvų) perjungimas darbui su tinkuojamais paviršiais
Tema. Matavimų ir informacijos analizė skaitmeniniame modelyje
· Ilgio, ploto ir tūrio matavimų atlikimas modelyje tinkavimo darbų planavimui
· Elementų savybių (sluoksnio storio, medžiagos, paviršiaus tipo) peržiūra ir interpretavimas
· Reikalingos informacijos filtravimas ir grupavimas pagal projekto užduotis

	
	4.4. Skaityti 2D ir 3D statinio brėžinius bei projekto specifikacijas, nustatant tinkuojamus paviršius.
	Tema. Statiniai ir jų konstrukciniai elementai
· Statiniai ir pastatai, jų klasifikacija pagal paskirtį ir konstrukcijų tipus
· Pagrindiniai pastatų architektūriniai elementai: sienos, lubos, perdangos, angokraščiai, kolonos
· Konstrukcinių schemų tipai ir jų vaizdavimas brėžiniuose
Tema. Statybos brėžinių skaitymo pagrindai
· 2D brėžinių elementai: mastelis, linijų tipai, sutartiniai ženklai ir simboliai
· Konstrukcinių elementų žymėjimas planuose, pjūviuose ir mazguose
· Brėžinių skaitymo seka, nustatant tinkuojamus paviršius
Tema. 3D brėžinių ir projekto specifikacijų taikymas tinkavimo darbams
· 3D modelių sluoksnių, paviršių tipų ir medžiagų atpažinimas
· Projekto specifikacijų turinys: medžiagos, darbų apimtys, kokybės reikalavimai
· Informacijos paieška specifikacijose – tinko rūšys, sluoksnių storis, paviršiaus paruošimo būdai

	
	4.5. Rasti reikiamą informaciją statinio dokumentacijoje skirtą tinkavimui.
	Tema. Statinio projekto dokumentacijos sudėtis ir turinys
· Statinio projekto dalys: architektūrinė, konstrukcinė, apdailos, inžinerinė
· Dokumentacijos elementai: brėžiniai, techninės specifikacijos, medžiagų sąrašai, technologinės kortelės
· Dokumentų reikšmė tinkavimo darbų planavimui, medžiagų parinkimui ir darbų eigos kontrolei
Tema. Informacijos paieška dokumentacijoje
· Reikalingų duomenų paieška 2D ir 3D brėžiniuose bei projekto aprašuose
· Projekto duomenų (medžiagų rūšys, sluoksnių storis, paviršių plotai) supratimas ir taikymas praktikoje

	5. Taikyti tvarios statybos pagrindinius principus.
	5.1. Apibūdinti tvarios statybos ir žaliosios transformacijos principus bei jų taikymo svarbą tinkavimo darbuose.
	Tema. Tvarios statybos ir žaliosios transformacijos principai statybos sektoriuje
· Tvarios statybos ir žaliosios transformacijos samprata, tikslai bei sąsajos
· Žaliosios transformacijos poveikis statybos sektoriui ir darbo rinkai
· Tvarumo aspektai: aplinkosauga, energijos efektyvumas, socialinė atsakomybė
· Tvarios statybos vertinimo ir sertifikavimo sistemos (BREEAM, LEED)
Tema. Tvarios ir žaliosios statybos principų taikymas tinkavimo darbuose
· Tvarumo principų taikymas medžiagų, mišinių ir technologijų pasirinkime
· Energijos, vandens ir medžiagų taupymas tinkavimo procese
· Atliekų mažinimas, perdirbimas ir žiedinės ekonomikos principai apdailos darbuose
· Tinkuotojo vaidmuo žaliosios transformacijos procese ir aplinkai draugiško darbo organizavimas

	
	5.2. Taikyti energijos, vandens ir kitų išteklių taupaus naudojimo bei atliekų mažinimo būdus.
	Tema. Aplinkosaugos reikalavimai
· Norminiai ir įstatyminiai dokumentai, reglamentuojantys aplinkosaugą statybos objekte
· Atmosferos taršos šaltiniai ir jų mažinimo būdai
· Vandens taršos šaltiniai ir apsaugos būdai
· Buitinių ir statybinių atliekų rūšiavimas, transportavimas ir tvarkymas
Tema. Išteklių taupymo ir atliekų mažinimo būdai tinkavimo darbuose
· Energijos ir vandens taupymo priemonės tinkavimo metu (mechanizuotas įrangos naudojimas, darbo planavimas, mišinių paruošimas)
· Medžiagų sunaudojimo optimizavimas – tikslaus kiekio nustatymas, pakuočių mažinimas
· Atliekų susidarymo prevencija: mišinių likučių ir pakuočių tvarkymas
· Perdirbamų ar pakartotinai naudojamų medžiagų taikymas apdailos darbuose

	
	5.3. Parinkti aplinkai draugiškus statybos produktus ir pagalbines medžiagas.
	Tema. Aplinkai draugiški statybos produktai ir jų taikymas tinkavimo darbuose
· Ekologiškų ir aplinkai saugių tinko mišinių, gruntų ir pagalbinių medžiagų savybės bei pritaikymas
· Aplinkosauginių ženklų (Ecolabel, CE, EPD ir kt.) reikšmė statybos produktų pasirinkimui
· Vietinės kilmės ir perdirbtų žaliavų naudojimo privalumai tinkuojant konstrukcijas
Tema. Aplinkai draugiškų medžiagų gyvavimo ciklas ir jų įtaka tinkavimo sprendimams
· Medžiagų gyvavimo ciklo etapai: gamyba, transportavimas, naudojimas, atliekų tvarkymas
· Mažo CO₂ pėdsako turinčios tinkavimo medžiagos ir jų pasirinkimo kriterijai
· Tinkavimo medžiagų poveikis patalpų mikroklimatui (garų pralaidumas, šarmingumas, emisijos)
· Ilgaamžiškumo ir priežiūros aspektai renkantis aplinkai draugiškus tinko mišinius

	
	5.4. Vadovautis žiedinės ekonomikos principais tinkuojant.
	Tema. Statinių ilgaamžiškumo užtikrinimo principai
· Statybos medžiagų ir technologijų poveikis statinio ilgaamžiškumui
· Paviršių apsauga nuo drėgmės, temperatūros svyravimų ir mechaninių pažeidimų
· Kokybiško tinkavimo reikšmė pastato eksploataciniam ilgaamžiškumui
Tema. Darnių pastatų sertifikavimo ir aplinkosauginio pėdsako vertinimas
· Darnumo vertinimo sistemos (BREEAM, LEED) ir jų kriterijai
· Aplinkosauginio pėdsako sąvoka ir vertinimo būdai statybose
Praktiniai būdai mažinti pėdsaką: tvarių medžiagų, energijos ir transporto pasirinkimasTema. Žiedinės ekonomikos principai statybos procesuose
· Žiedinės ekonomikos samprata ir jos taikymo galimybės statybvietėje
· Atliekų pavertimas žaliavomis: medžiagų pakartotinis naudojimas ir perdirbimas
· Tvarus išteklių valdymas: ilgalaikių, atnaujinamų ir perdirbamų produktų taikymas apdailos darbuose

	Mokymosi pasiekimų vertinimo kriterijai
	Apibūdintos tinkuotojo asmenines ir kolektyvines apsaugos priemones, darbuotojų saugos ir sveikatos, priešgaisrinės saugos, aplinkosaugos reikalavimai. Apibūdinti statinių esminius reikalavimai, pastatų energinio naudingumo klasės bei statybinių medžiagų rūšys, savybės ir paskirtis. Paruošta tinkavimo įranga, įrankiai ir priemonės darbui, laikantis gamintojo instrukcijų. Sandėliuotos tinkavimo darbams reikalingos medžiagos, gaminiai ir įranga pagal gamintojo reikalavimus, laikantis tvaraus sandėliavimo principų. Paruošta tinkuotojo darbo vieta pagal darbuotojų saugos reikalavimus, ergonomikos principus.
Paaiškinti pavojingi ir kenksmingi rizikos veiksniai statybos objekte. Parengti mechanizuoti įrankiai saugiam darbui, įrengiant ir įvertinant kolektyvines apsaugos priemones. Parinktos asmeninės apsaugos priemonės pagal atliekamą darbą.
Apibūdinti saugaus darbo aukštyje reikalavimai. Sumontuota ir išardyta paaukštinimo įranga, laikantis technologinių ir saugos reikalavimų. Patikrinti sumontuotos paaukštinimo įrangos stabilumas ir sauga.
Paaiškinta statinio informacinio modelio (BIM) paskirtis tinkavimo darbams. Perskaityti statinio skaitmeninio modelio brėžiniai IFC ir BCF formatais. Naviguota skaitmeniniame modelyje, atliekant informacijos paiešką ir matavimus. Perskaityti 2D ir 3D statinio brėžiniai bei projekto specifikacijos, nustatant tinkuojamus paviršius. Surasta reikiama informacija statinio dokumentacijoje skirta tinkavimui.
Apibūdinti tvarios statybos ir žaliosios transformacijos principai bei jų taikymo svarba tinkavimo darbuose. Taikyti energijos, vandens ir kitų išteklių taupaus naudojimo bei atliekų mažinimo būdai. Parinkti aplinkai draugiški statybos produktai ir pagalbinės medžiagos. Vadovautis žiedinės ekonomikos principais tinkuojant.
Visos operacijos atliktos pagal technologinį eiliškumą, visi veiksmai ir judesiai darbo metu atlikti pagal ergonomikos reikalavimus, užduotis atlikta laiku ar anksčiau negu nustatyta, dirbta savarankiškai. Medžiagos, technologinė įranga parinkti ir naudoti tikslingai. Darbo metu dėvėti tinkami ir tvarkingi darbo drabužiai ir avalynė, naudotasi asmeninėmis apsaugos priemonėmis. Darbo vieta paruošta pagal darbuotojų saugos ir sveikatos, ergonomikos ir aplinkosaugos reikalavimus. Baigus darbą, darbo vieta išvalyta, sutvarkyta, atliekos išrūšiuotos, pažymėtos ir utilizuotos laikantis aplinkosaugos reikalavimų, nuvalyti įrankiai bei įrenginiai sutvarkyti, likusios medžiagos sudėtos į jų saugojimo vietą. Tinkamai parinkti įspėjamieji ženklinimai.
Vartoti tikslūs techniniai ir technologiniai terminai valstybine kalba, bendrauta laikantis darbo etikos principų.

	Reikalavimai mokymui skirtiems metodiniams ir materialiesiems ištekliams
	Mokymo(si) medžiaga:
· Vadovėliai ir kita mokomoji medžiaga
· Testas turimiems gebėjimams vertinti
· Teisės aktai, instrukcijos, reglamentuojantys pastatų apdailos darbus
· Teisės aktai, instrukcijos reglamentuojantys darbuotojų saugos ir sveikatos reikalavimus statybos objekte
· Statybos taisyklės (ST „Apdailos darbai“)
Mokymo(si) priemonės:
· Techninės priemonės mokymuisi iliustruoti ir vizualizuoti
· Vaizdinės priemonės, maketai, pavyzdžiai, katalogai
· Pirmosios pagalbos priemonės
· Darbuotojų saugos priemonių pavyzdžiai
· Pastato darbo projekto brėžinių pavyzdžiai
· Kompiuterinės brėžinių sudarymo programos
· Technologinės kortelės
· Pastato skaitmeninis modelis (demonstracinė versija)
· Statinio skaitmeninio modelio naudojimo kompiuterinė įranga

	Reikalavimai teorinio ir praktinio mokymo vietai
	Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.
Praktinio mokymo vieta aprūpinta darbo drabužiais, asmeninėmis apsaugos priemonėmis, elektrosaugos, priešgaisrinės apsaugos ženklais statybos vietoje, paaukštinimo įranga, tinkuotojo įrankių, įrangos, priemonių pavyzdžiais ir apdailos medžiagomis.

	Reikalavimai mokytojų dalykiniam pasirengimui (dalykinei kvalifikacijai)
	Modulį gali vesti mokytojas, turintis:
1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo, mokslo ir sporto ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;
2) statybos inžinerijos studijų krypties ar lygiavertį išsilavinimą arba vidurinį išsilavinimą ir tinkuotojo ar lygiavertę kvalifikaciją, ne mažesnę kaip 3 metų tinkuotojo profesinės veiklos patirtį ir pedagoginių ir psichologinių žinių kurso baigimo pažymėjimą.




Modulio pavadinimas – „Statinio konstrukcijų tinkavimas rankiniais įrankiais“
	Valstybinis kodas
	307323301

	Modulio LTKS lygis
	III

	Apimtis mokymosi kreditais
	10

	Asmens pasirengimo mokytis modulyje reikalavimai
	Baigtas šis modulis:
Tinkuotojo bendrųjų veiklų statybos objekte vykdymas

	Kompetencijos
	Mokymosi rezultatai
	Rekomenduojamas turinys mokymosi rezultatams pasiekti

	1. Paruošti skiedinius ir statinio konstrukcijų paviršius tinkavimo darbams.
	1.1. Apibūdinti tinkavimo skiedinių rūšis ir jų paskirtį paprastam bei dekoratyviniam tinkui.
	Tema. Paprasto ir dekoratyvinio tinko skiedinių rūšys ir sudėtis
· Tinkavimo skiedinių klasifikacija pagal paskirtį, rišamąją medžiagą, užpildus, priedus ir tūrio masę
· Paprastų (kalkinių, cementinių, molio, kalkių–cemento, gipso) skiedinių savybės ir panaudojimas
· Dekoratyvinių tinko mišinių rūšys (mineraliniai, silikatiniai, silikoniniai, akriliniai, mozaikiniai)
· Rišamųjų medžiagų poveikis tinko savybėms (plastiškumui, sukibimui, džiūvimui)
Tema. Tinkavimo skiedinių savybės ir paskirtis
· Skiedinio savybių vertinimo kriterijai: klampumas, plastika, rišimosi trukmė, sukibimas
· Skiedinio parinkimas pagal tinkuojamo paviršiaus tipą ir eksploatavimo sąlygas
· Tvarumo aspektai: aplinkai draugiškų ir mažai energijos reikalaujančių mišinių naudojimas
· Gamykloje paruoštų mišinių žymėjimas, sandėliavimas ir paruošimas darbui

	
	1.2. Apibūdinti statinio konstrukcijų paviršių paruošimo tinkavimui reikalavimus.
	Tema. Statinio konstrukcijų paviršių paruošimo reikalavimai
· Paviršių tinkamumo tinkavimui kriterijai: švarumas, lygumas, drėgmė, sukibimas
· Tinkavimo paviršių paruošimo reikalavimai pagal konstrukcijos tipą (mūras, betonas, medis, metalas)
· Paviršių paruošimui naudojamos medžiagos: gruntai, sukibimą gerinančios medžiagos, tinkleliai
· Įrankiai ir priemonės paviršių paruošimui, jų paskirtis ir naudojimas
· Paviršių matavimas, vertikalių ir horizontalių paviršių tikrinimas ir žymėjimas. Žymėjimo tikslas ir reikšmė technologinio proceso tikslumui
Tema. Paviršių defektų nustatymas ir paruošimo kokybės įvertinimas
· Dažniausi paviršių defektai: įtrūkimai, atšokimai, išdruskėjimai, nelygumai
· Defektų atsiradimo priežastys ir jų poveikis tinkavimo kokybei
· Paruošto paviršiaus kokybės reikalavimai ir vertinimo kriterijai
Tema. Paviršiaus būklės tikrinimo metodai ir priemonės
· Paviršiaus drėgmės nustatymo būdai ir matavimo prietaisai
· Lygumo ir sukibimo tikrinimo metodai: liniuotė, kampainis, bandymai skiediniu
· Paviršių defektų nustatymas ir įvertinimas prieš tinkavimą

	
	1.3. Paruošti statinio konstrukcijų paviršius tinkavimui, laikantis technologinių reikalavimų.
	Tema. Statinio konstrukcijų paviršių paruošimo tinkavimui technologija
· Paviršių valymas nuo dulkių, riebalų, senų dangų ir nestabilių sluoksnių pašalinimas
· Paviršių lyginimas, gruntavimas ir drėkinimas pagal paviršiaus tipą
· Sukibimą gerinančių priemonių ir gruntų parinkimas bei naudojimas
Tema. Paviršių žymėjimas ir kontrolės taškų įrengimas
· Žymėjimo įrankių ir prietaisų (liniuotės, kampainio, svambalo, lazerinio nivelyro) parinkimas
· Žyminių įrengimas ant įvairių statinio konstrukcijų paviršių (sienų, lubų, kolonų), naudojant įvairius metodus ir medžiagas
· Kontrolinių taškų įrengimas ir patikra prieš tinkavimo darbus
· Paviršiaus žymėjimo kokybės vertinimas pagal pagrindinius kriterijus

	
	1.4. Paruošti tinkavimo skiedinius, atsižvelgiant į paviršiaus tipą ir darbų pobūdį.
	· Tema. Tinkavimo skiedinių, skirtų paprastam tinkui, paruošimas pagal paviršiaus tipą ir tinko eksploatavimo sąlygas
· Paprastų skiedinių parinkimas ir paruošimas pagal paviršiaus tipą ir tinko eksploatavimo sąlygas (kalkių, cemento, gipso, molio)
· Sudėtinių skiedinių parinkimas ir paruošimas pagal paviršiaus tipą ir tinko eksploatavimo sąlygas (kalkių-cemento, kalkių-gipso)
Tema. Tinkavimo skiedinių ruošimas iš gamyklinių mišinių
· Rankinio maišymo įrankių ir priemonių (kubilų, mentelių, kastuvų, maišymo menčių) parinkimas
· Vandens ir mišinio proporcijų nustatymas rankiniam maišymui ir paruošimas
· Skiedinio konsistencijos vertinimas pagal šiuos rodiklius: plastiškumas, darbingumas, lipnumas
· Paruošto skiedinio tinkamumo naudojimui įvertinimas: darbo laikas, vientisumas, sukibimas
· Rankinio maišymo ypatumai skirtingų mišinių tipams (kalkių, cemento, kalkių–cemento, gipso)

	2. Tinkuoti statinio konstrukcijas paprastais skiediniais rankiniu būdu.
	2.1. Apibūdinti paprasto tinko rūšis ir tinko sluoksnius pagal paviršiaus tipą ir paskirtį.
	Tema. Paprasto tinko rūšys ir sluoksniai
· Paprasto tinko rūšys: rupus, geras, labai geras
· Tinko sluoksniai: paruošiamasis, išlyginamasis ir dengiamasis. Jų paskirtis ir sudėtis
· Vidaus ir išorės darbams taikomų tinko mišinių ypatumai
· Tinko savybių (plastiškumo, sukibimo, drėgmės laidumo) įtaka kokybei
Tema. Tinko parinkimas pagal paviršiaus tipą ir eksploatavimo sąlygas
· Paviršių tipai (mūras, betonas, medis, gipsas, termoizoliacija)
· Tinko mišinių suderinamumas su pagrindu ir viršutiniu apdailos sluoksniu
· Tinko pasirinkimas pagal eksploatacijos sąlygas (vidus, išorė, drėgnos patalpos)

	
	2.2. Paruošti paprastą tinką pagal technologinius reikalavimus.
	Tema. Paprasto tinko rūšys ir sudėtis
· Paprasto tinko rūšių (rupaus, gero, labai gero) paskirtis ir taikymo sritys
· Rišiklių rūšys (kalkės, cementas, molis, gipsas) ir jų funkcija tinko mišinyje
· Užpildų (smėlio frakcijų) parinkimas pagal tinko rūšį
· Tinko mišinių suderinamumas su pagrindu ir sluoksnių sistema
· Priedų (plastifikatorių, hidrofobinių priedų) naudojimas, kai taikoma rankiniam tinkavimui
Tema. Tinko mišinio paruošimo technologija
· Medžiagų proporcijų ir vandens–mišinio santykio nustatymas pagal technologinius reikalavimus
· Rankinio maišymo eiga ir įrankiai (kubilas, kastuvas, mentės)
· Mišinio konsistencijos ir paruoštumo tinkavimui vertinimas
· Paruošto skiedinio kokybės tikrinimas: plastiškumas, sukibimas, darbingumo laikas
· Tinko mišinio paruošimo dažniausios klaidos ir jų prevencija

	
	2.3. Tinkuoti statinio vidaus ir išorės paviršius paprastais skiediniais rankiniu būdu.
	Tema. Statinio vidinių konstrukcijų tinkavimas paprastais skiediniais
· Skiedinio parinkimas vidinių statinių konstrukcijų tinkavimui ir jų paruošimas
· Įrankių, priemonių statinio konstrukcijų paviršių tinkavimui parinkimas
· Vidinės statinio sienos tinkavimas, laikantis technologinio proceso nuoseklumo
· Kerčių, briaunų, nuožambių formavimas ir užbaigimas
· Kolonų (stačiakampių, apvalių, laibėjančių). ir piliastrų žymėjimas bei tinkavimas pagal paviršiaus tipą
· Vidaus darbų kokybės vertinimo kriterijai
Tema. Statinio išorinių konstrukcijų tinkavimas paprastais skiediniais
· Skiedinio parinkimas išorinių statinių konstrukcijų tinkavimui ir jų paruošimas
· Įrankių, priemonių statinių konstrukcijų tinkavimui parinkimas
· Išorinių paviršių (sienų, kolonų, piliastrų) tinkavimas, laikantis technologinės eigos
· Paviršių apsauga nuo aplinkos poveikio tinkavimo metu
· Kokybės tikrinimo reikalavimai ir klaidų prevencija

	3. Dengti statinio konstrukcijas dekoratyviniu tinku rankiniu būdu.
	3.1. Apibūdinti dekoratyvinio tinko rūšis ir jų paskirtį pagal paviršiaus tipą bei eksploatavimo sąlygas.
	Tema. Dekoratyvinio tinko rūšys ir savybės
· Dekoratyvinio tinko rūšys: mineralinis, akrilinis, silikatinis, silikoninis, mozaikinis ir kiti
· Pagrindinės techninės dekoratyvinių tinkų charakteristikos: rišiklis, struktūra, džiūvimo laikas, paviršiaus faktūra
· Dekoratyvinių tinkų privalumai ir trūkumai, palyginti su paprastu tinku
· Tinko pasirinkimas pagal norimą paviršiaus išvaizdą ir funkciją
Tema. Dekoratyvinio tinko parinkimas pagal paviršiaus tipą ir eksploatavimo sąlygas
· Paviršių tipai: mūriniai, betoniniai, gipsiniai, metaliniai, apšiltinti termoizoliacinėmis plokštėmis
· Dekoratyvinio tinko parinkimo kriterijai: paviršiaus medžiaga, vieta (vidus / išorė), aplinkos poveikis
· Eksploatavimo sąlygos ir jų įtaka tinko pasirinkimui (drėgmė, temperatūra, UV spinduliai)
· Tvarumo principai: aplinkai draugiškų tinkų pasirinkimas, ilgaamžiškumo ir priežiūros svarba

	
	3.2. Paruošti dekoratyvinį tinką, laikantis technologinio proceso.
	Tema. Dekoratyvinio tinkavimo technologija
· Dekoratyvinio tinko paruošimas pagal gamintojo reikalavimus
· Paviršių tipai ir jų paruošimas: mūriniai, betoniniai, gipsiniai, metaliniai, apšiltinti termoizoliacinėmis plokštėmis
· Dekoratyvinio tinko padengimo būdai: vientisas, faktūrinis, struktūrinis, su reljefu
· Įrankiai ir priemonės faktūros formavimui: mentelės, trintuvės, voleliai, šepetėliai, kempinės
· Dekoratyvinio tinkavimo technologinė eiga: užtepimas, išlyginimas, struktūros formavimas, džiovinimas
· Paviršiaus apsaugos priemonės nuo per greito džiūvimo, dulkių, kritulių
· Tvarumo aspektai: aplinkai saugių medžiagų naudojimas, atliekų mažinimas, racionalus resursų panaudojimas
Tema. Dekoratyvinio tinkavimo kokybės reikalavimai ir klaidų prevencija
· Aplinkos veiksnių (temperatūra, drėgmė, vėjas) įtaka dekoratyvinio tinko kokybei
· Dažniausios technologinės klaidos ir jų priežastys (netinkama konsistencija, sluoksnio storis, per ilgas džiūvimo laikas, oro sąlygos (per žema darbo temperatūra arba taip pat ir per aukšta tiesioginiai saulės spinduliai)
Paviršiaus paruošimo svarba kokybiškam tinko sukibimui su skirtingais pagrindais (ypač metaliniais ir apšiltintais)
· Dekoratyvinio sluoksnio išvaizdos ir faktūros kokybės vertinimo kriterijai

	
	3.3. Paruošti vidaus ir išorės paviršius dekoratyviniam tinkavimui pagal technologinius reikalavimus.
	Tema. Paviršių paruošimas dekoratyviniam tinkavimui
· Paviršių paruošimo dekoratyviniam tinkavimui įrankių ir priemonių parinkimas
· Paviršių valymas, dulkių ir riebalų pašalinimas įvairiais būdais
· Gruntavimo medžiagos ir jų parinkimas pagal paviršiaus tipą ir paskirtį
· Paviršių drėkinimas, išlyginimas ir sukibimo gerinimas laikantis technologijos reikalavimų
· Paviršiaus apsauga nuo dulkių, nešvarumų, kritulių ir tiesioginių saulės spindulių
Tema. Paviršių paruošimo ypatumai vidaus ir išorės darbams
· Vidaus ir išorės konstrukcijų (mūrinių, betoninių, gipsinių, termoizoliuotų) paviršių paruošimo skirtumai
· Paviršių apsauga nuo atmosferos poveikio ir užteršimo
· Paruošto paviršiaus kokybės tikrinimas: lygumas, sukibimas, švarumas
· Paruoštų paviršių atitikties technologiniams reikalavimams vertinimas
· Aplinkai draugiškų gruntų ir sukibimo gerinimo priemonių taikymas 

	
	3.4. Tinkuoti statinio vidines ir išorines konstrukcijas dekoratyviniu tinku, formuojant įvairias faktūras.
	Tema. Vidinių statinio konstrukcijų tinkavimas dekoratyviniu tinku
· Paviršių vidinių konstrukcijų tinkavimas, atliekant skirtingas dekoratyvinio tinko faktūras, laikantis technologinio proceso nuoseklumo
· Paviršiaus struktūros ir faktūros formavimas pagal projektinius reikalavimus
· Kokybės vertinimo kriterijai: vientisumas, spalvos tolygumas, faktūros išlaikymas
Tema. Išorinių statinio konstrukcijų tinkavimas dekoratyviniu tinku
· Statinio išorinių konstrukcijų tinkavimas, atliekant skirtingas dekoratyvinio tinko faktūras, laikantis technologinio proceso nuoseklumo
· Tinko sluoksnio storio, džiūvimo ir struktūros formavimo kontrolė
· Kokybės ir ilgaamžiškumo vertinimas, klaidų prevencija

	Mokymosi pasiekimų vertinimo kriterijai
	Apibūdintos tinkavimo skiedinių rūšys ir jų paskirtis paprastam bei dekoratyviniam tinkui. Apibūdinti statinio konstrukcijų paviršių paruošimo tinkavimui reikalavimai. Paruošti statinio konstrukcijų paviršiai tinkavimui, laikantis technologinių reikalavimų. Paruošti tinkavimo skiediniai, atsižvelgiant į paviršiaus tipą ir darbų pobūdį.
Apibūdinti paprasto tinko rūšys ir tinko sluoksniai pagal paviršiaus tipą ir paskirtį. Paruoštas paprastas tinkas pagal technologinius reikalavimus. Ištinkuoti statinio vidaus ir išorės paviršius paprastais skiediniais rankiniu būdu.
Apibūdintos dekoratyvinio tinko rūšys ir jų paskirtis pagal paviršiaus tipą bei eksploatavimo sąlygas. Paruoštas dekoratyvinis tinkas, laikantis technologinio proceso. Paruošti vidaus ir išorės paviršiai dekoratyviniam tinkavimui pagal technologinius reikalavimus. Ištinkuotos statinio vidinės ir išorinės konstrukcijos dekoratyviniu tinku, formuojant įvairias faktūras.
Veikla planuota pagal aukštesnės kvalifikacijos darbuotojo pateiktą užduotį. Atliktas darbų kiekio ir medžiagų. sąnaudų skaičiavimas rankiniu būdu ir naudojant kompiuterines programas. Naudojantis pastato darbo projektu ar pastato skaitmeniniu modeliu surasta informacija reikalinga technologinio proceso atlikimui.
Visos operacijos atliktos pagal technologinį eiliškumą, visi veiksmai ir judesiai darbo metu atlikti pagal ergonomikos reikalavimus, užduotis atlikta laiku ar anksčiau negu nustatyta, dirbta savarankiškai. Medžiagos, technologinė įranga parinkti ir naudoti tikslingai. Darbo metu dėvėti tinkami ir tvarkingi darbo drabužiai ir avalynė, naudotasi asmeninėmis apsaugos priemonėmis. Darbo vieta paruošta pagal darbuotojų saugos ir sveikatos, ergonomikos ir aplinkosaugos reikalavimus. Baigus darbą, darbo vieta išvalyta, sutvarkyta, atliekos išrūšiuotos, pažymėtos ir utilizuotos laikantis aplinkosaugos reikalavimų, nuvalyti įrankiai bei įrenginiai sutvarkyti, likusios medžiagos sudėtos į jų saugojimo vietą. Tinkamai parinkti įspėjamieji ženklinimai.
Vartoti tikslūs techniniai ir technologiniai terminai valstybine kalba, bendrauta laikantis darbo etikos principų.

	Reikalavimai mokymui skirtiems metodiniams ir materialiesiems ištekliams
	Mokymo(si) medžiaga:
· Vadovėliai ir kita mokomoji medžiaga
· Testas turimiems gebėjimams vertinti
· Teisės aktai, instrukcijos, reglamentuojantys pastatų apdailos darbus
· Teisės aktai, instrukcijos reglamentuojantys darbuotojų saugos ir sveikatos reikalavimus statybos objekte
· Statybos taisyklės (ST „Apdailos darbai“)
Mokymo(si) priemonės:
· Techninės priemonės mokymuisi iliustruoti ir vizualizuoti
· Vaizdinės priemonės, maketai, pavyzdžiai, katalogai
· Pirmosios pagalbos priemonės
· Darbuotojų saugos priemonių pavyzdžiai
· Pastato darbo projekto brėžinių pavyzdžiai
· Technologinės kortelės
· Pastato skaitmeninis modelis (demonstracinė versija)
· Statinio skaitmeninio modelio naudojimo kompiuterinė įranga

	Reikalavimai teorinio ir praktinio mokymo vietai
	Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.
Praktinio mokymo vieta, aprūpinta darbo drabužiais, asmeninėmis apsaugos priemonėmis, tinkuotojo darbo įrankiais, įranga ir inventoriumi, paaukštinimo bei palypėjimo priemonėmis; tinkavimui reikalingomis medžiagomis (paviršių paruošimo, valymo priemonėmis, gruntais, paprastais, sudėtiniais, specialiaisiais, dekoratyviniais skiediniais); tinkavimui reikalinga įranga (matavimo ir tikrinimo prietaisais, paviršiaus valymo, lyginimo, drėkinimo, gruntavimo rankiniais įrankiais ir mažosiomis mechaninėmis priemonėmis); rankiniais tinkavimo įrankiais (skiediniui užkrėsti, užtepti, išlyginti, užtrinti, įrankiais dekoratyviojo tinko faktūroms formuoti); skiedinio maišyklėmis; žyminiais, markėmis, kampeliais, profiliais); paaukštinimo įranga.

	Reikalavimai mokytojų dalykiniam pasirengimui (dalykinei kvalifikacijai)
	Modulį gali vesti mokytojas, turintis:
1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo, mokslo ir sporto ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;
2) statybos inžinerijos studijų krypties ar lygiavertį išsilavinimą arba vidurinį išsilavinimą ir tinkuotojo ar lygiavertę kvalifikaciją, ne mažesnę kaip 3 metų tinkuotojo profesinės veiklos patirtį ir pedagoginių ir psichologinių žinių kurso baigimo pažymėjimą.




Modulio pavadinimas – „Statinio konstrukcijų tinkavimas mechanizuotu būdu ir tinko remontas“
	Valstybinis kodas
	307323302

	Modulio LTKS lygis
	III

	Apimtis mokymosi kreditais
	10

	Asmens pasirengimo mokytis modulyje reikalavimai
	Baigti šie moduliai:
Tinkuotojo bendrųjų veiklų statybos objekte vykdymas
Statinio konstrukcijų tinkavimas rankiniais įrankiais

	Kompetencijos
	Mokymosi rezultatai
	Rekomenduojamas turinys mokymosi rezultatams pasiekti

	1. Tinkuoti statinio konstrukcijas mechanizuotu būdu.
	1.1. Apibūdinti skiedinio paruošimo, padavimo, užpurškimo, tinko užtrynimo įrangą.
	Tema. Sauso mišinio transportavimo įrenginiai
· Sauso mišinio transportavimo įrenginių rūšys, paskirtis ir veikimo principas
· Įrenginių paruošimas darbui, priežiūra ir saugaus naudojimo reikalavimai
Tema. Skiedinio ruošimo mechanizmai
· Vibrosietas, dozatorius, jų tipai
· Skiedinio maišyklės, jų klasifikacija
· Skiedinio maišyklių techniniai parametrai ir veikimo principas
· Reikalavimai darbui su skiedinio maišyklėmis
· Darbas su skiedinio maišyklėmis
· Rankiniai elektriniai maišytuvai, jų rūšys ir veikimo principas
· Mišinio maišymo antgalių tipai ir paskirtis
Tema. Skiedinio transportavimo įrengimai
· Mišinio transportavimo vamzdynai, jų tipai, veikimo principas
· Diafragminiai mišinių siurbliai, jų sudedamosios dalys, techniniai parametrai ir veikimo principas
· Sraigtiniai mišinių siurbliai, jų sudedamosios dalys, techniniai parametrai ir veikimo principas
· Hidrauliniai mišinių siurbliai, jų sudedamosios dalys, techniniai parametrai ir veikimo principas
· Pneumokompresoriniai mišinių siurbliai, jų sudedamosios dalys, techniniai parametrai ir veikimo principas
· Darbas su statybinio mišinio siurbliais
· Įrangos išvalymas po darbo dienos bei konservacija ilgesniam laikotarpiui ir žiemai
Tema. Skiedinio purkštuvai
· Pneumatinių skiedinio purkštuvų tipai, jų veikimo principas
· Mechaninio veikimo skiedinio purkštuvų tipai, jų veikimo principas
· Skiedinio pistoletai, jų tipai
· Darbas su skiedinio purkštuvais
· Įrangos išvalymas po darbo dienos bei konservacija ilgesniam laikotarpiui ir žiemai
Tema. Tinkavimo agregatai
· Tinkavimo stotys, jų sudedamosios dalys bei techniniai parametrai
· Darbas su tinkavimo stotimis
· Skiedinio paruošimo ir tiekimo mazgai, jų sudedamosios dalys bei techniniai parametrai
· Mobiliosios tinkavimo mašinos, jų klasifikacija, veikimo principas ir techniniai parametrai
· Darbas su mobiliosiomis tinkavimo mašinomis
· Torkretavimo mašinų tipai, jų paskirtis, veikimo principas ir techniniai parametrai
· Darbas su torkretavimo mašinomis
· Įrangos išvalymas po darbo dienos bei konservacija ilgesniam laikotarpiui ir žiemai
Tema. Tinko užtrynimo mašinėlės
· Elektrinės tinko užtrynimo mašinėlės, jų techniniai parametrai ir veikimo principas
· Pneumatinės tinko užtrynimo mašinėlės, jų techniniai parametrai ir veikimo principas
Tema. Darbuotojų saugos ir sveikatos reikalavimai, dirbant su skiedinio paruošimo, padavimo, užpurškimo bei tinko užtrynimo įranga
· Pagrindiniai darbuotojų saugos, elektrosaugos ir priešgaisrinės saugos reikalavimai, dirbant su mechanizuota tinkavimo įranga
· Įrangos naudojimo instrukcijų laikymasis, asmeninių apsaugos priemonių taikymas ir pavojų prevencija darbo vietoje

	
	1.2. Paruošti tinkavimo įrangą darbui, atliekant smulkų jos remontą laikantis gamintojo instrukcijų.
	Tema. Rankiniai elektriniai maišytuvai
· Rankinių elektrinių maišytuvų parinkimo darbui kriterijai ir paruošimas darbui
· Rankinių elektrinių maišytuvų maišymo antgalių parinkimas ir paruošimas darbui
Tema. Tinkavimo mašinos ir mechanizmai
· Statybinio mišinio siurblių paruošimas darbui
· Mišinio transportavimo vamzdyno paruošimas darbui
· Mobiliųjų tinkavimo mašinų paruošimas darbui
· Torkretavimo mašinų paruošimas darbui
Tema. Tinkavimo mechanizmų priežiūra ir nesudėtingų gedimų pašalinimas
· Tinkavimo įrangos ir mechanizmų priežiūros darbai: valymas, tepimas, detalių tikrinimas ir keitimas po darbo
· Dažniausiai pasitaikančių mechanizmų gedimų atpažinimas, priežasčių nustatymas ir jų šalinimo būdai pagal gamintojo instrukcijas

	
	1.3. Tinkuoti statinio vidaus ir išorės paviršius mechanizuotu būdu pagal projekto reikalavimus.
	Tema. Mechanizuoto tinkavimo technologinis procesas
· Darbo režimų (slėgio, padavimo greičio, purškimo kampo ir atstumo iki paviršiaus) parinkimas pagal tinko tipą, paviršiaus savybes ir aplinkos sąlygas
· Tinkavimo proceso suderinimas su projekto reikalavimais: sluoksnio storis, dengimo kryptis, džiūvimo laikas
· Mechanizuoto tinkavimo technologijos pritaikymas įvairiems paviršiams – mūriniams, betoniniams, gipsiniams, metaliniams ir apšiltintiems konstrukcijoms
Tema. Mechanizuoto tinkavimo darbų atlikimas ir kokybės kontrolė
· Statinio vidaus ir išorės paviršių (sienų, lubų, angokraščių, kolonų, piliastrų) tinkavimas pagal projekto ir technologinius reikalavimus
· Tinkavimo sluoksnio storio, lygumo, sukibimo ir paviršiaus struktūros tikrinimas
Kokybės kontrolės priemonių (šablonų, liniuočių, kampainių, lazerinių matuoklių) naudojimas
· Dažniausių mechanizuoto tinkavimo klaidų (netolygus užpurškimas, oro pūslelės, pernelyg storas sluoksnis, netinkamas džiūvimas) nustatymas, jų priežasčių šalinimas
· Įrangos, žarnų, purkštuvų ir darbo vietos valymas bei priežiūra po darbų, laikantis gamintojo instrukcijų ir saugos reikalavimų

	
	1.4. Dengti paprastu ir dekoratyviniu tinku mechanizuotu būdu pagal technologijas.
	Tema. Mechanizuotas tinkavimas
· Tinkavimas pneumatiniu skiedinio purkštuvu, laikantis technologinio proceso reikalavimų
· Tinkavimas mechaninio veikimo skiedinio purkštuvu, , laikantis technologinio proceso reikalavimų
Tema. Tinko užtrynimas mašinėlėmis, laikantis technologinio proceso reikalavimų
· Tinko užtrynimo mašinėlių rūšys, paskirtis, darbo režimų parinkimas ir įrangos paruošimas darbui
· Tinko užtrynimas laikantis technologinių reikalavimų

	2. Remontuoti paprastą tinką.
	2.1. Apibūdinti paprasto tinko defektus ir jų atsiradimo priežastis.
	Tema. Tinko sluoksnio defektai ir jų atsiradimo priežastys
· Dažniausi užtepto tinko sluoksnio defektai: plyšiai, pūslės, atšokimai, dėmės, išdruskėjimai, korozijos žymės
· Tinko sluoksnio defektų priežastys: netinkamas skiedinio paruošimas, sluoksnių nesuderinamumas, per greitas džiūvimas, aplinkos veiksniai
· Tinko sluoksnio deformacijų priežastys dėl eksploatacinių sąlygų (drėgmė, temperatūriniai svyravimai)
Tema. Tinko defektų prevencija ir kokybės užtikrinimas
· Defektų atsiradimo riziką didinančių tinkavimo klaidų atpažinimas: per storas sluoksnis, netolygus užnešimas, blogas sukibimas
· Prevencinės priemonės: tinkamos medžiagos, vienodos konsistencijos skiedinys, tinkami aplinkos parametrai, technologinių režimų laikymasis
· Paviršiaus ir aplinkos kontrolė siekiant išvengti tinko sluoksnio pažeidimų

	
	2.2. Paruošti pagrindą tinko remontui, nustatant pažeistas vietas.
	Tema. Pažeisto tinko vietų nustatymas ir įvertinimas
· Pažeidimų nustatymas esamame tinko sluoksnyje: įtrūkimai, pūslės, atšokimai, išdruskėjimai, drėgmės pažeidimai
· Pažeidimų žymėjimas ir įvertinimas, nustatant remonto apimtį
· Paviršiaus būklės vertinimo kriterijai prieš defektų šalinimą
Tema. Pažeisto tinko pašalinimas ir pagrindo paruošimas remontui
· Įrankių parinkimas (plaktuko, šlifuoklio, mentelės, kalto) ir pažeisto tinko pašalinimas
· Pagrindo išvalymas nuo silpnai besilaikančių sluoksnių, dulkių, druskų, nešvarumų
· Pagrindo gruntavimas, sukibimo gerinimo priemonių naudojimas
· Paruošto pagrindo kokybės vertinimas prieš tinkavimo darbus

	
	2.3. Parinkti medžiagas tinko pataisymui pagal esamo sluoksnio sudėtį.
	Tema. Medžiagų suderinamumo principai tinko remontui
· Tinko sluoksnių sudėčių (kalkių, cemento, gipso, mišrūs mišiniai) nustatymas
· Medžiagos parinkimas pagal esamo sluoksnio tipą, pagrindo struktūrą ir eksploatavimo sąlygas
Tema. Tinko mišinio paruošimas remonto darbams
· Rišiklių, užpildų ir priedų parinkimas tinko remonto metu
· Skiedinio konsistencijos, darbingumo ir sukibimo vertinimas prieš užtepimą
· Mišinio suderinimas su esama tinko sistema, siekiant išvengti naujų defektų

	
	2.4. Remontuoti paprastą tinką, laikantis technologinių reikalavimų.
	Tema. Paviršiaus paruošimas remonto darbams
· Pažeistų vietų pašalinimas ir pagrindo stabilizavimas
· Gruntavimas, sluoksnių suderinimas ir sukibimo užtikrinimas
· Remonto darbų eigos planavimas ir darbo vietos organizavimas
Tema. Remontuojamos vietos tinkavimas ir tinko sluoksnių integravimas
· Remonto technologinė eiga: pagrindo paruošimas, užtepimas, išlyginimas, užtrynimas
· Naujo sluoksnio suderinimas su esamu paviršiumi: storis, faktūra, spalva
· Remontuoto paviršiaus kokybės vertinimas

	Mokymosi pasiekimų vertinimo kriterijai
	Apibūdinta skiedinio paruošimo, padavimo, užpurškimo, tinko užtrynimo įranga. Paruošta tinkavimo įranga darbui, atliekant smulkų jos remontą laikantis gamintojo instrukcijų. Ištinkuoti statinio vidaus ir išorės paviršiai mechanizuotu būdu pagal projekto reikalavimus. Uždengtas paviršius paprastu ir dekoratyviniu tinku mechanizuotu būdu pagal technologijas.
Apibūdinti paprasto tinko defektai ir jų atsiradimo priežastys. Paruoštas pagrindas tinko remontui, nustatant pažeistas vietas. Parinktos medžiagos tinko pataisymui pagal esamo sluoksnio sudėtį. Suremontuotas paprastas tinkas, laikantis technologinių reikalavimų.
Veikla planuota pagal aukštesnės kvalifikacijos darbuotojo pateiktą užduotį. Atliktas darbų kiekio ir medžiagų. sąnaudų skaičiavimas rankiniu būdu ir naudojant kompiuterines programas. Naudojantis pastato darbo projektu ar pastato skaitmeniniu modeliu surasta informacija reikalinga technologinio proceso atlikimui.
Visos operacijos atliktos pagal technologinį eiliškumą, visi veiksmai ir judesiai darbo metu atlikti pagal ergonomikos reikalavimus, užduotis atlikta laiku ar anksčiau negu nustatyta, dirbta savarankiškai. Medžiagos, technologinė įranga parinkti ir naudoti tikslingai. Darbo metu dėvėti tinkami ir tvarkingi darbo drabužiai ir avalynė, naudotasi asmeninėmis apsaugos priemonėmis. Darbo vieta paruošta pagal darbuotojų saugos ir sveikatos, ergonomikos ir aplinkosaugos reikalavimus. Baigus darbą, darbo vieta išvalyta, sutvarkyta, atliekos išrūšiuotos, pažymėtos ir utilizuotos laikantis aplinkosaugos reikalavimų, nuvalyti įrankiai bei įrenginiai sutvarkyti, likusios medžiagos sudėtos į jų saugojimo vietą. Tinkamai parinkti įspėjamieji ženklinimai.
[bookmark: _GoBack]Vartoti tikslūs techniniai ir technologiniai terminai valstybine kalba, bendrauta laikantis darbo etikos principų.

	Reikalavimai mokymui skirtiems metodiniams ir materialiesiems ištekliams
	Mokymo(si) medžiaga:
· Vadovėliai ir kita mokomoji medžiaga
· Testas turimiems gebėjimams vertinti
· Teisės aktai, reglamentuojantys pastatų apdailos darbus
· Teisės aktai, instrukcijos reglamentuojantys darbuotojų saugos ir sveikatos reikalavimus statybos objekte
· Statybos taisyklės (ST „Apdailos darbai“)
Mokymo(si) priemonės:
· Techninės priemonės mokymuisi iliustruoti, vizualizuoti
· Vaizdinės priemonės, maketai, pavyzdžiai, katalogai
· Darbuotojų saugos priemonių pavyzdžiai
· Technologinės kortelės
· Pastato skaitmeninis modelis (demonstracinė versija)
· Statinio skaitmeninio modelio naudojimo kompiuterinė įranga

	Reikalavimai teorinio ir praktinio mokymo vietai
	Klasė ar kita mokymui(si) pritaikyta patalpa su techninėmis priemonėmis (kompiuteris, vaizdo projektorius) mokymo(si) medžiagai pateikti.
Praktinio mokymo vieta, aprūpinta darbo drabužiais, asmeninėmis apsaugos priemonėmis, tinkuotojo inventoriumi, paaukštinimo bei palypėjimo priemonėmis; statinių paviršių tinkavimui mechanizuotu būdu reikalingomis medžiagomis, statinių paviršių tinkavimui mechanizuotu būdu reikalingais mechanizmais (vibrosietu, skiedinio maišykle, elektriniu maišytuvu, pneumatiniu skiedinio purkštuvu, mechaninio veikimo skiedinio purkštuvu, skiedinio pistoletu, elektrine tinko užtrynimo mašinėle, pneumatine tinko užtrynimo mašinėle).

	Reikalavimai mokytojų dalykiniam pasirengimui (dalykinei kvalifikacijai)
	Modulį gali vesti mokytojas, turintis:
1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo, mokslo ir sporto ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;
2) statybos inžinerijos studijų krypties ar lygiavertį išsilavinimą arba vidurinį išsilavinimą ir tinkuotojo ar lygiavertę kvalifikaciją, ne mažesnę kaip 3 metų tinkuotojo profesinės veiklos patirtį ir pedagoginių ir psichologinių žinių kurso baigimo pažymėjimą.





6.3. PASIRENKAMIEJI MODULIAI

Nėra


6.4. BAIGIAMASIS MODULIS

Modulio pavadinimas – „Įvadas į darbo rinką“
	Valstybinis kodas
	3000002

	Modulio LTKS lygis
	III

	Apimtis mokymosi kreditais
	5

	Kompetencijos
	Mokymosi rezultatai

	1. Formuoti darbinius įgūdžius realioje darbo vietoje.
	1.1. Susipažinti su būsimo darbo specifika ir darbo vieta.
1.2. Įvardyti asmenines integracijos į darbo rinką galimybes.
1.3. Demonstruoti realioje darbo vietoje įgytas kompetencijas.

	Mokymosi pasiekimų vertinimo kriterijai
	Siūlomas baigiamojo modulio vertinimas – atlikta (neatlikta).

	Reikalavimai mokymui skirtiems metodiniams ir materialiesiems ištekliams
	Nėra

	Reikalavimai teorinio ir praktinio mokymo vietai
	Darbo vieta, leidžianti įtvirtinti įgytas tinkuotojo kvalifikaciją sudarančias kompetencijas.

	Reikalavimai mokytojų dalykiniam pasirengimui (dalykinei kvalifikacijai)
	Mokinio mokymuisi modulio metu vadovauja mokytojas, turintis:
1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo, mokslo ir sporto ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;
2) statybos inžinerijos studijų krypties ar lygiavertį išsilavinimą arba vidurinį išsilavinimą ir tinkuotojo ar lygiavertę kvalifikaciją, ne mažesnę kaip 3 metų tinkuotojo profesinės veiklos patirtį ir pedagoginių ir psichologinių žinių kurso baigimo pažymėjimą.
Mokinio mokymuisi realioje darbo vietoje vadovaujantis praktikos vadovas turi turėti ne mažesnę kaip 3 metų tinkuotojo profesinės veiklos patirtį.

